বাজরিগার পাখির ছেলে মেয়ে চেনার উপায় || Budgies male female identification || Birds of village
Channel: Birds Of Village
Date: 2022-09-12

বাজরিগার পাখির ছেলে মেয়ে চেনার উপায় || Budgies male female identification || Birds of village

শখে বাজরিগার পোষেন। তবে কোনটি ছেলে আর কোনটি মেয়ে পাখি তা বুঝতে পারেন না। বিক্রেতার কথায় বিশ্বাস করে কিনলেন। পরে দেখা গেল পাখি ডিম দেয়া না। অথচ আপানার লক্ষ্য এই পাখির বাচ্চা বিক্রি করে বাড়তি আয়। বাজরিগার কেনার আগে অভিজ্ঞতা থাকা প্রয়োজন। সহজে স্ত্রী, পুরুষ, বয়স্ক ও বাচ্চা বাজরিগার চেনার উপায় জানাচ্ছেন  পূর্ণবয়স্ক পুরুষ বাজরিগারের নাকের ছিদ্রের চারপাশে নীল রংয়ের ঝিল্লি থাকে। এই ঝিল্লি কপাল ও ঠোঁটের মাঝে নাকের ছিদ্রসহ বিস্তৃত।
পূর্ণবয়স্ক স্ত্রী বাজরিগারের নাকের ছিদ্রের চারপাশে বাদামি রংয়ের ঝিল্লি দিয়ে ঘেরা থাকে। এই ঝিল্লি কপাল ও ঠোঁটের মাঝে নাকের ছিদ্রসহ বিস্তৃত।
অল্পবয়স্ক পুরুষ বাজরিগারের নাকের ছিদ্রের চারপাশে যে ঝিল্লি থাকে, সেটার রং হয় গোলাপি বা বেগুনি। সময়ের তালে এই রংয়ের পরিবর্তন হয়। ৬-৭ মাস বয়সে এই রং হয়ে যায় নীল।
কোনো কোনো সাদা বা হলুদ রংয়ের বাজরিগারের নাকের ঝিল্লির রং হয় হালকা সাদা-নীলের সংমিশ্রণ।
অপর দিকে অল্পবয়স্ক স্ত্রী বাজরিগারের নাকের চারদিকের ঝিল্লি হালকা সাদা, গোলাপি বা নীল রংয়ের হয়। আবার নীল-সাদার সংমিশ্রণও হতে পারে। ৬-৭ মাস বয়সে এই রং পরিবর্তিত হয়ে বাদামি রংয়ে পরিণত হতে থাকে।

এই কারণে ৩-৪ মাস বয়সের বাজরিগার স্ত্রী না পুরুষ তা চেনা তেমন সহজ নয়।

তারপরেও বেশি কিছু লক্ষণ দেখে বাজরিগারের বয়স চেনা যায়। 

* অল্পবয়স্ক বাজরিগারের কপালে সাধারণত ডোরাকাটা দাগ থাকে। পূর্ণবয়স্ক বাজরিগারের কপালের রং পূর্ণতা পেয়ে ডোরাকাটা দাগ দূর হয়ে যায়।   

* অল্পবয়স্ক বাজরিগারের চোখ বেশ বড় হয়। চোখের মণির চারপাশে কোনো রিং থাকে না। পূর্ণবয়স্ক বাজরিগারের চোখ বেশ ছোট। চোখের মণির চারপাশে রিং তৈরি হয়। আর চোখ ২টি একটু ভিতরে ঢুকে থাকে।
#budgies 
#বাজরিগার_পাখি 
#birdsofvillage